**Online bestyrelsesmøde mandag d. 19. april 2021 kl. 17.00**

Deltagere: Benny, Rene, Frederik, Lars, Louise, Peer, Thomas B og Mads H

**Referat**

* **Godkendelse af referat fra bestyrelsesmødet d. 22. marts 2021.**

Godkendt

* **Økonomi**

Efter de seneste bogføringer på udgiftssiden, ser vi de samme økonomiske tendenser som tidligere år. Økonomien går sin gang - som forventet. Det er umiddelbart færre udgifter i april, hvilket formentlig skyldes at alt ikke var opgjort ifm. udtrækket.

* **Generalforsamling 2021**

Generalforsamlingen flyttes til den 25. maj for at imødekomme muligheden for fysisk fremmøde og spisning bagefter. Benny sender invitation til Mads til distribution / upload.

* **Valg af årets leder 2020**

Mads og Brando kommer med kandidatforslag på næste bestyrelsesmøde.

* **Nyt fra PSE / FCK**

Allan Agerholm er udpeget som ny formand efter Bo Rygaard på generalforsamlingen dags dato. Derudover er Claus Gad også valgt ind som nyt medlem i bestyrelsen.

FCK er blevet opfordret til at gå ind i problematikken omkring VMs afholdelse i Qatar, men har valgt at forholde sig neutral og lade DBU og regeringen om at håndtere sagen.

De nye genåbningsregler for professionel fodbold betyder, at der kan bydes velkommen til 10-12.000 tilskuere i Parken til FCKs sidste hjemmekampe.

* **Ny fra udvalgene**

Peer arbejder på at være på forkant med holdtilmeldingerne efter sommerferien og foreslår i den forbindelse, at der tilmeldes hold i U16 og U21. Erfaringen er at det har en positiv effekt på fastholdelse af spillerne på U16, plus at det i tillæg skaber en bedre overgang fra U17 og U19 op mod Senior. Forslaget kræver ansættelse af 3 ekstra trænere og potentielt 2 assistenter. Der er positiv opbakning fra bestyrelsen, men også et øje på økonomien, som skal tænkes ind i den fulde trænerkabale. Der tildeles som udgangspunkt DKK 20.000 ekstra til at arbejde videre med planerne.

Klubben udfordres på tildeling af baner på grund af faldende medlemstal i de senere år – særligt fordi optællingen ikke inkluderer senior spillere, som udgør en stor andel af B1903. Realiteten er at vi er ramt af pladsmangel, og at der er flere seniorhold, som ikke får trænet. Nogle klubber har etableret en futsal afdeling, som betyder at medlemmer tæller dobbelt. Det er en politisk beslutning, der ligger bag, men evt. noget som vi skal forsøge at influere hvis muligt.

Oplæg vedr. Velfærdalliance: DBUs samarbejde med kommunerne fungerer godt nogle steder, men der skal også findes midler fra klubbens nuværende budget for at deltage. Hvis der bliver sat et møde op, deltager Benny plus evt. andre interesserede fra bestyrelsen, så vi kan blive klogere

**Fastlæggelse af næste bestyrelsesmøder**

Torsdag den 6. maj kl. 19.03, spisning kl. 18.15 hvis muligt.

* **Eventuelt**

Der er umiddelbart ingen ændringer i forhold til udendørsidræt og Corona restriktioner før den 6. maj. Det betyder, at det fortsat ikke må komme tilskuere på anlægget, og at omklædning, fitness og cafeen fortsat er lukket.

Bad i stueplan bliver renoveret, så brusefaciliteterne er i orden til genåbning.

Græsbanerne er i dårlig stand. Mads H. er på sagen.

Benny Olsen Rene Kristensen Frederik Falck Lars Hallgren

Louise Bøje Lennart Deramat Ulrik Marschall